recursal/SuperWikiNEXT-32B huggingface dataset:
**வீரோதய சிங்கையாரியன்** 14 ஆம் நூற்றாண்டின் பிற்பகுதியில் யாழ்ப்பாணத்தை ஆண்ட அரசனாவான். இவன் ஆரியச் சக்கரவர்த்திகள் வம்சத்தைச் சேர்ந்தவன். இவனது ஆட்சிக்காலம் கி.பி 1371 முதல் 1394 வரையாகும் என செ. இராசநாயகமும், 1344 முதல் 1380 வரையாகும் என சுவாமி ஞானப்பிரகாசரும் கருதுகின்றனர். 

இவன் காலத்தில் வன்னியர்கள் சிங்களவர்களைக் கலகம் செய்யுமாறு தூண்டி விட்டனர். சிங்களவரை அடக்கிய வீரோதயன், வன்னியர்மீது படையெடுத்து அவர்களைத் தண்டித்தான்.

பாண்டியனுக்கு உதவி
------------------

அக் காலத்தில் தமிழகத்தில், பாண்டிநாட்டை சந்திரசேகர பாண்டியன் என்பவன் ஆண்டுவந்ததாகவும், அப்போது அந்நாட்டை எதிரிகள் தாக்கி அதனைக் கைப்பற்றிக்கொள்ள, பாண்டியன் தப்பி யாழ்ப்பாணத்துக்கு வந்ததாகவும் யாழ்ப்பாண வைபவமாலை குறிப்பிடுகின்றது. வீரோதய சிங்கையாரியன் நாட்டை இழந்த பாண்டியனுக்கு ஆதரவாகப் படைதிரட்டிச் சென்று அவனுக்குப் பாண்டிநாட்டை மீட்டுக் கொடுத்ததாகவும் அந்நூல் கூறுகிறது.

மேற்கூறிய நிகழ்வு தொடர்பாகத் தமிழகத்திலிருந்து சான்றுகள் எதுவும் இல்லை. எனினும், 13 ஆம் நூற்றாண்டுக் கடைசியிலும், 14 ஆம் நூற்றாண்டுத் தொடக்கத்திலும், பாண்டிநாட்டை ஆண்ட முதலாம் மாறவர்மன் குலசேகரனின் மக்களான வீரபாண்டியன், சுந்தர பாண்டியன் இடையேயான பூசல்கள், இது தொடர்பில் மாலிக் கபூரின் பாண்டிநாட்டுப் படையெடுப்பு என்பவற்றுடன், வைபவமாலைக் கூற்றைத் தொடர்புபடுத்திய முதலியார் இராசநாயகம், சுந்தர பாண்டியனையே வைபவமாலை சந்திரசேகர பாண்டியன் எனக் குறிப்பிட்டிருக்கக்கூடும் எனக் கருதுகிறார்.

வீரோதயன் மரணம்
--------------

வீரோதய சிங்கையாரியன் இளம் வயதிலேயே மரணமானான். சாப்பிட்டுவிட்டுப் படுக்கைக்குச் சென்ற இவன் இரவில் படுக்கையிலேயே மரணமானான். இதனைத் தொடர்ந்து இவன் மகனான செயவீர சிங்கையாரியன் மிக இளம் வயதிலேயே அரசனாக முடி சூட்டிக் கொண்டான்.

குறிப்புகள்
-----------

1. ↑  இராசநாயகம், செ. 1993. பக். 355.

உசாத்துணைகள்
------------

* இராசநாயகம், செ. *பழங்கால யாழ்ப்பாணம்*, ஏசியன் எஜுகேஷனல் சர்வீசஸ், புது டில்லி, 1993. (முதற்பதிப்பு: கொழும்பு 1926)

வெளியிணைப்புக்கள்
-----------------

* யாழ்ப்பாண வைபவமாலை பரணிடப்பட்டது 2007-09-30 at the வந்தவழி இயந்திரம் நூலகம் இணையத் தளத்திலிருந்து.
**ஹண்டர் விளையாட்டரங்கம்** (*Hunter Stadium*) அல்லது **நியூகாசில் பன்னாட்டு விளையாட்டு மையம்** (*Newcastle International Sports Centre*) என்பது ஆத்திரேலியாவின் நியூகாசில் நகரில் அமைந்துள்ள ஒரு பல-நோக்கு விளையாட்டரங்கம் ஆகும். இங்கு நியூகாசில் நைட்சு அணி (ரக்பி), நியூகாசில் ஜெட்சு அணி (காற்பந்து விளையாட்டுகளும் விளையாடப்படுகின்றன. நியூ சவுத் வேல்ஸ் மாநில அரசுக்குச் சொந்தமான இவ்வரங்கத்தை ஹண்டர் பிராந்திய விளையாட்டு ஆணையம் நிருவகித்து வருகிறது. இவ்வரங்கத்தின் முன்னைநாள் நல்கையாளர்களின் விளம்பரங்கள் கருதி, இவ்வரங்கிற்கு முன்னர் "மாரத்தான் விளையாட்டரங்கம்" (*Marathon Stadium*), "எனர்ஜிஆத்திரேலியா விளையாட்டரங்கம்" *EnergyAustralia Stadium*), "ஆஸ்கிரிட் விளையாட்டரங்கம்" (*Ausgrid Stadium*) ஆகிய பெயர்கள் இருந்தன. ஆசியக் கால்பந்துக் கூட்டமைப்பின் 2015 ஆசியக் கிண்ணப் போட்டிகளின் போது இது **நியூகாசில் விளையாட்டரங்கம்** எனவும் அழைக்கப்பட்டது.

மேற்கோள்கள்
-----------

வெளி இணைப்புகள்
---------------

* Official site
* EnergyAustralia Stadium page at newcastleknights.com.au பரணிடப்பட்டது 2012-07-17 at the வந்தவழி இயந்திரம்
நியூட்டனின் நகர்ச்சி விதிகள் பற்றி நியூட்டன் அவர்கள் 1687ல் இலத்தீன் மொழியில் எழுதிய *பிரின்சிப்பியா மாத்தமாட்டிக்கா* (Principia Mathematica.) என்னும் நூலில் எழுதியுள்ளார்.
**நியூட்டனின் இரண்டாவது விதி** என்பது விசையானது ஒரு பொருளின் மீது இயங்கி ஒரு பொருளில் ஏற்படுத்தும் நகர்ச்சி பற்றி நியூட்டன் அவர்கள் கூறிய "பொருளின் நகர்ச்சி விதிகள்" என்பனவற்றில் இரண்டாவதாகும். நியூட்டனின் இரண்டாம் விதியைக் கீழ்க்காணுமாறு கூறலாம்:
ஒரு விசையானது ஒரு பொருளின் மீது செலுத்தப்படும் பொழுது, அப்பொருளின் நகர்ச்சியில் ஏற்படும் முடுக்கம் அல்லது ஆர்முடுகல் என்பது அவ்விசையின் திசையிலேயே இருப்பதுடன் அவ்விசைக்கு நேர் சார்புடையதும் ஆகும். முடுக்கம் அல்லது ஆர்முடுகல் என்பது நேரத்திற்கு நேரம் விரைவு அல்லது திசைவேகம் மாறுபடும் வீதத்தைக் குறிப்பது. முடுக்கம் = கால அடிப்படையில் விரைவு அல்லது திசைவேகம் மாறும் வீதம். இவ்விதியை நியூட்டன் அவர்கள் 1687ல் இலத்தீன் மொழியில் எழுதிய பிரின்சிப்பியா மாத்தமாட்டிக்கா என்னும் நூலில் எழுதியுள்ளார்.


|  |  |  |
| --- | --- | --- |
| "| விசையுடன் நேராய் தகவில் இருக்கும்
**இசையும் பொருள்வீ தமே** | "|

உரை : ஒரு பொருளின் மீது செயல்படும் விசைகள் சமன் செய்யப்படாத பொழுது பொருளின் மீது ஏற்படும் விளைவை நியூட்டனின் இரண்டாவது இயக்க விதி விளக்குகிறது. இவ்விதியின்படி, பொருளின் உந்தம் மாறுபடும் வீதம் அதன்மீது செயல்படும் விசைக்கு நேர்த்தகவில் இருக்கும். உந்தம் மாறுபடும் திசை, விசையின் திசையை ஒத்ததாக இருக்கும்.

இவற்றையும் பார்க்க
------------------

* விளக்கப்படம்
இயற்பியலில், **நியூட்டன்** (*newton*, குறியீடு: N) என்பது விசையின் SI அலகாகும். சர் ஐசக் நியூட்டன் நினைவாக இந்தப் பெயர் சூட்டப்பட்டது. நியூட்டன் அலகு முதன்முதலில் 1904 வாக்கில் பயன்படுத்தப்பட்டது. 1948-இல் நடந்த நிறைகள் மற்றும் அளவைகள் மீதான பொது மகாநாடு (*General Conference on Weights and Measures - CGPM*)-க்குப் பிறகு, விசையின் அலகாக அதிகாரப்பூர்வமாக ஏற்றுக்கொள்ளப்பட்டது.

ஒரு கிலோகிராம் திணிவுள்ள பொருளொன்றில் ஒரு மீட்டர்/செக்கன்2 வேகவளர்ச்சியை (*acceleration*) உருவாக்கத் தேவையான விசையே ஒரு நியூட்டன் என வரைவிலக்கணம் கூறுகின்றது..

நியூட்டன், SI அடிப்படை அலகுகளில், **கிகி x மீ x செக்−2** என்பவற்றை உள்ளடக்கிய ஒரு SI அலகு ஆகும்.

{\displaystyle 1\,\mathrm {N} =1\,\mathrm {kg} \cdot \mathrm {m} /\mathrm {s} ^{2}}

எடுத்துக்காட்டுகள்
------------------

நிறை என்பதன் ஒரு வரைவிலக்கணம், புவியீர்ப்பு காரணமாக இரு பொருட்களிடையே உள்ள விசை என்பதனால், நியூட்டன் நிறையின் ஒரு அலகுமாகும். புவி மேற்பரப்பின் வெவ்வேறு இடங்களில் சில பத்திலொரு பங்கு வீதம் அளவுக்கு வேறுபட்டாலும், ஒரு கிலோகிராம் திணிவுள்ள ஒரு பொருள் புவியின் மேற்பரப்புக்கு அண்மையில் அண்ணளவாக 9.81 நியூட்டன்களாக இருக்கும். வேறுவகையில், **9.81−1** கிகி திணிவுள்ள ஒரு பொருள் (≈101.94 கிராம்கள்) அண்ணளவாக ஒரு நியூட்டன் நிறையுடையதாக இருக்கும்.

மேற்கோள்கள்
-----------
**வெள்ளலூர் இடையர்பாளையம் ஆணைமலையம்மன் கோயில்** தமிழ்நாட்டில் கோயம்புத்தூர் மாவட்டம், வெள்ளலூர் இடையர்பாளையம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[] .இக்கோவில் உள்ள ஆனைமலை ஆத்தா சோழ கோனாங் கூட்டத்தவருக்கு குலதெய்வம் ஆகும்

கோயில் அமைப்பு
--------------

இக்கோயிலில் ஆணைமலையம்மன் சன்னதியும், கன்னிமார், விநாயகர், தன்னாசியப்பர், பண்டுதகாரர் உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் திருக்கல்யாணம் முக்கிய திருவிழாவாக நடைபெறுகிறது. கார்த்திகை மாதம் கார்த்திகை ஜோதி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மெத்திலோபாக்டீரியம் அஜ்மாலி** (*Methylobacterium ajmalii*) என்பது பன்னாட்டு வான்வெளி மையத்தினால் அண்மையில் வான்வெளியில் பூமியினை இருமுறை சுற்றிவந்து சேகரிக்கப்பட்ட மாதிரிகளில் காணப்பட்ட நான்கு வகையான புதிய பாக்டீரியாக்களில் ஒன்றாகும். மெத்திலோபாக்டீரிய பேரினத்தில் பல்வேறு வகையான இனங்கள் காணப்படுகின்றன. *மெ. அஜ்மாலி* என்பது கிராம் எதிர், குச்சி வடிவ பாக்டீரியாவாகும். இந்த பாக்டீரிய உயிரணுக்கள் 1.6 முதல் 1.8 மைக்ரோ மீட்டர் அகலமும் 2.2 முதல் 3.2 மைக்ரோ மீட்டர் நீளமும் உடையது. காற்றுச்சூழலில் வாழக்கூடிய இந்த பாக்டீரியா மீதேன் அல்லது மெதனாலைக் கார்பன் மற்றும் சக்தி மூலமாகச் சர்க்கரை மற்றும் கரிம அமிலங்களுடன் பயன்படுத்துகின்றது.. இந்தப் பாக்டீரியா தாவர வளர்ச்சிக்குத் துணைபுரிகின்றது. சர்வதேச விண்வெளி ஆய்வின் பகுதியாகப் புவியின் மேற்பரப்பில் சேகரிக்கப்பட்ட மாதிரிகளிலிருந்து பிரித்தெடுக்கப்பட்டு மூலக்கூறு ஆய்வு, மூலக்கூறு வகைப்பாட்டின் முடிவில் புதிதாக கண்டுபிடிக்கப்பட்ட பாக்டீரியா ஒன்றிற்கு இந்தியாவின் தமிழ்நாட்டில் கடலூர் மாவட்டம் பரங்கிப்பேட்டையில் உள்ள அண்ணாமலைப் பல்கலைக்கழக, கடல்வாழ் உயிரியல் நிலையப் பேராசிரியர் பல்லுயிர் ஆய்வாளர் அஜ்மல்கானின் ஆராய்ச்சியினை பெருமைப்படுத்தும் விதமாக *மெத்திலோபாக்டீரியம் அஜ்மாலி* எனப்பெயரிடப்பட்டுள்ளது.

மேற்கோள்கள்
-----------

1. ↑
2. ↑  Kelly, D. P. McDonald, I. R. and Wood, A. P. (2014). "The family methylobacteriaceae," in The Prokaryotes- Alphaproteobacteria and Betaproteobacteria, eds E. Rosenberg, E. F. DeLong, S. Lory, E. Stackebrandt, and F. Thompson, (Berlin: Springer), 313–340. doi: 10.1007/978-3-642-30197-1\_256
3. ↑  Patt, T. E. Cole, G. C. and Hanson, R. S. (1976). Methylobacterium, a new genus of facultatively methylotrophic bacteria. Int. J. Syst. Bacteriol. 26, 226–229. doi: 10.1099/00207713-26-2-226
புரோப்பீன் மூலக்கூறின் நீலப்பகுதி மெத்திலிடின் குழுவாகும்
**மெத்திலிடின் குழு** *(.Methylidene group)* என்பது கரிம வேதியியலில் ஒரு மூலக்கூறின் எந்தவொரு பகுதியிலாவது இரண்டு ஐதரசன் அணுக்கள் ஒரு கார்பன் அணுவுடன் பிணைக்கப்பட்டு அது எஞ்சிய மூலக்கூறுடன் இரட்டைப் பிணைப்பால் இணைக்கப்பட்டிருக்கும் அமைப்பைக் குறிக்கும். இக்குழு CH2= என்ற குறியீட்டால் அடையாளப்படுத்தப்படுகிறது. இக்குறியீட்டிலுள்ள ’=’ இரட்டைப் பிணைப்பை குறிக்கிறது. 

இவ்வமைப்பு மெத்திலீன் குழுவுக்கு அல்லது மெத்திலீன் பாலம் என்று அழைக்கப்படும் அமைப்புக்கு மாறாக உள்ளது. அதாவது மெத்திலிடின் குழுவிலுள்ளது போல −CH2− குழு இடம்பெற்றிருந்தாலும் இங்கு அது எஞ்சியிருக்கும் மூலக்கூறுடன் இரண்டு ஒற்றை பிணைப்புகளால் இணைக்கப்பட்டுள்ளது.  இவ்வேறுபாடு பெரும்பாலும் முக்கியமானதாகும். ஏனென்றால் இரட்டை பிணைப்பு என்பது இரண்டு ஒற்றை பிணைப்புகளிலிருந்து வேதியியல் ரீதியாக வேறுபட்டது ஆகும்.

3-மெத்திலின்வளையபுரோப்-1-யீன் என்பது மெத்திலிடின் பதிலீட்டுடன் கூடிய ஒரு வளையபுரோப்பீன் எனப் பெயரிடப்பட்டுள்ளது.
மெத்திலிடின் என்ற இதேபெயர் CH2 என்ற வாய்ப்பாட்டால் குறிக்கப்படும் இயங்குருபுவுக்கும் பயன்படுத்தப்படுகிறது. இதுவே ஒரு மூலக்கூறாக கார்பீன் என்ற பெயாராலும் அழைக்கப்படுகிறது.  முற்காலத்தில் மெத்திலீன், மெத்திலிடின் மற்றும் கார்பீன் என்ற மூன்று மாற்றியன்களுக்கும் மெத்திலீன் என்ற பெயர் பயன்படுத்தப்பட்டது.

சில மூல மூலக்கூறுகளின் அருகிலுள்ள இரண்டு ஐதரசன் அணுக்களுக்கு ஒரு மெத்திலிடின் குழுவை பதிலீடு செய்வதன் மூலமாகத் தோன்றியதாக இருந்தாலும் கூட பல கரிமச் சேர்மங்கள் மேற்கூறிய முறையில் பெயரிடப்பட்டும் வகைப்படுத்தப்பட்டும் உள்ளன. எடுத்துக்காட்டாக வளையபுரோப்பீன் என்பது மெத்திலீன் வளையபுரோப்பீன் எனப் பெயரிடப்பட்டுள்ளது.

இதையும் காண்க
-------------

* மெத்திலீன் சேர்மம்

மேற்கோள்கள்
-----------

1. ↑  "methylidene (preferred IUPAC name)" (PDF).
2. ↑  "methylidene".
3. ↑  "methylene (preferred IUPAC name)" (PDF).
4. ↑  "methylene".
5. ↑  "methylidene (preferred IUPAC name)" (PDF).
6. ↑  "carbene".
**வெள்ளம்** என்னும் எண்ணிக்கையைத் தொல்காப்பியர் குறிப்பிடுகிறார். அவர் காலத்தில் அது எண்ணிக்கை வரையறை இல்லாத அல்பெயர் எண்ணாக இருந்தது. 

இமயவரம்பன் நெடுஞ்சேரலாதன் படைப்பெருக்கத்தைக் குறிப்பிடும் புலவர் **வெள்ளம்** என்னும் எண்ணிக்கையால் குறிப்பிடுகிறார். இது தொல்காப்பியம் குறிப்பிடும் அல்பெயர் எண்ணாகவோ, கம்பன் குறிப்பிடுவது போன்ற அலகு எண்ணாகவோ இருக்கலாம்.

யாண்டுதலைப் பெயர வேண்டுபுலத்(து) இறுத்து
முனைஎரி பரப்பிய துன்னரும் சீற்றமொடு
மழைதவழ்பு தலைஇய மதில்மரம் முருக்கி
நிரை களிறுஒழுகிய நிரைய வெள்ளம் 
கம்பராயணத்தில் இந்த எண் அளவு எண்ணிக்கையைக் குறிக்கும் அலகாகக் கையாளப்பட்டுள்ளது. 
சுக்கிரீவன் கொண்டுவந்து அணிவகுத்துக் காட்டிய படையின் அளவு என்ன என்று இராமன் வினவியபோது, **எழுபது வெள்ளம்** எண்ணிக்கையின் மிகும் என்று சுக்கிரீவன் கூறினான். 

'"ஏற்ற வெள்ளம் எழுபதின் இற்ற" என்று
ஆற்றலாளர் அறிவின் அறைந்தது ஓர்
மாற்றம் உண்டு; அது அல்லது, மற்றது ஓர்
தோற்றம் என்று இதற்கு எண்ணி முன் சொல்லுமோ?

மேற்கோள்
--------

1. ↑  பதிற்றுப்பத்து - பாடல் 15
2. ↑  கம்பராமாயணம் கம்ப இராமாயணம் 4 கிட்கிந்தா காண்டம் 13. நாட விட்ட படலம் பாடல் 2
**விஸ்வ-பாரதி பல்கலைக்கழகம்** (பெங்காலி: [biʃːɔbʱaroti]) என்பது இந்தியாவின் மேற்கு வங்காளத்தின் **சாந்திநிகேதனில்** அமைந்துள்ள ஒரு மத்திய பல்கலைக்கழகம் ஆகும். இந்த பல்கலைக்கழகம் **ரவீந்திரநாத் தாகூரால்** நிறுவப்பட்டது. அவர் இதை விஸ்வ-பாரதி ( அதாவது இந்தியாவுடன் உலகின் ஒற்றுமை) என்று அழைத்தார். இந்திய சுதந்திரத்திற்குப் பிறகு, 1951 ஆம் ஆண்டில், இந்த நிறுவனத்திற்கு ஒரு பல்கலைக்கழகத்தின் அந்தஸ்து வழங்கப்பட்டு விஸ்வ-பாரதி பல்கலைக்கழகம் என்று பெயர் மாற்றப்பட்டது.

இந்த பல்கலைக்கழகத்தின் வரலாறு 1863 ஆம் ஆண்டிலிருந்து உள்ளது. தேபேந்திரநாத் தாகூருக்கு ராய்ப்பூரின் ஜமீன்தாரால் ஒரு நிலம் வழங்கப்பட்டது. அந்த இடத்தில் தேபேந்திரநாத் தாகூர் ஒரு ஆசிரமத்தை அமைத்தார். அது இப்போது நகரத்தின் மையத்தில் சதிம் தலா என்று அழைக்கப்படுகிறது. இந்த ஆசிரமம் ஆரம்பத்தில் பிரம்மச்சாரிய ஆசிரமம் என்று அழைக்கப்பட்டது, பின்னர் இது பிரம்மச்சாரிய வித்யாலயா என மறுபெயரிடப்பட்டது. அனைத்து தரப்பு மக்களையும் அந்த இடத்திற்கு வந்து தியானிக்க ஊக்குவிக்கும் நோக்கில் இது நிறுவப்பட்டது. 1901 ஆம் ஆண்டில் அவரது இளைய மகன் ரவீந்திரநாத் தாகூர் ஆசிரமத்தின் வளாகத்திற்குள் ஒரு இணை கல்விப் பள்ளியை நிறுவினார். 
1901 முதல், தாகூர் இந்து திருவிழாவை ஏற்பாடு செய்ய ஆசிரமத்தைப் பயன்படுத்தினார், இது விரைவில் தேசியவாத நடவடிக்கைகளின் மையமாக மாறியது. புர்பப்பள்ளியின் முழு சுற்றுப்புறமும் டால்டூரின் முன்னாள் ஜமீன்தார்களுக்கு சொந்தமானது. 

ரவீந்திரநாத் தாகூர் திறந்தவெளி கல்வியை நம்பினார், மேலும் நான்கு சுவர்களுக்குள் செய்யப்படும் எந்தவொரு போதனையையும் உதவாது என்று ஒதுக்கி வைத்திருந்தார். சுவர்கள் மனதைக் கட்டுப்படுத்துகின்றன என்ற அவரது நம்பிக்கையின் காரணமாக இது நிகழ்ந்தது. இந்தியாவில் ஆங்கிலேயர்களால் அறிமுகப்படுத்தப்பட்ட மேற்கத்திய கல்வி முறை குறித்து தாகூருக்கு நல்ல கருத்து இல்லை; இந்த விஷயத்தில், தாகூர் மற்றும் காந்திஜியின் கருத்துடன் ஒத்துபோனது. தாகூர் ஒருமுறை, "நான் கற்பித்ததை நினைவில் கொள்ளவில்லை, நான் கற்றுக்கொண்டது மட்டுமே எனக்கு நினைவிருக்கிறது" என்று கூறினார். ஒவ்வொரு நபரும் மேதை என்றும், அனைத்து மாணவர்களும் ஒரே நேரத்தில் பூக்கக்கூடாது என்றும் தாகூரின் கல்வி கருத்து இருந்தது. எனவே அவர் விஸ்வ-பாரதியில் ஒரு புதிய கற்றல் முறையை வகுத்தார். மாணவர் மற்றும் அவரது ஆசிரியர் இருவரும் திருப்தி அடையும் வரை மாணவர்களை தங்கள் படிப்பைத் தொடர அனுமதித்தார். 

பல்கலைக்கழகத்தின் உயர் அதிகாரிகளில் பார்வையாளர் (பரிதர்ஷகா), அதிபர் (ஆச்சார்யா), மற்றும் துணைவேந்தர் (உபாச்சார்யா) ஆகியோர் அடங்குவர். இந்த பல்கலைக்கழகத்திற்கு பார்வையாளராக இந்தியாவின் ஜனாதிபதியும் வேந்தராக பிரதமரும் இருக்கிறார்கள். இந்த பல்கலைக்கழகத்தை ஆச்சார்யா தலைமையில் அதன் கர்மா சமிட்டி (நிர்வாக சபை) நடத்துகிறது. பல்கலைக்கழகத்தின் நிறுவனங்கள் மற்றும் துறைகள் சாந்திநிகேதன் மற்றும் ஸ்ரினிகேதன் என்ற இரண்டு ஊர்களிலும் அமைந்துள்ளன.

விஸ்வ-பாரதி பல்கலைக்கழகம் பள்ளிக்கல்வி, இளங்கலை, முதுகலை, பி.எச்.டி போன்ற பல்வேறு படிப்புகளை வழங்குகிறது. இந்த பல்கலைக்கழகமானது மையங்கள், துறைகள் மற்றும் பள்ளிகளாக பிரிக்கப்பட்டுள்ளது. அந்தந்த துறைகள் நிறுவனங்களில் சேர்க்கப்பட்டுள்ளன.
**வீ. ஏ. கபூர்** என அழைக்கப்படும் **வீ. அப்துல் கபூர்** (இறப்பு: 1 ஏப்ரல் 2006) கிழக்கு மாகாணத்தில் தோப்பூர் என்ற இடத்தைப் பிறப்பிடமாகக் கொண்ட மூத்த வானொலி அறிவிப்பாளர். ஒலிபரப்புத்துறையில் அறிவிப்பாளர், நிகழ்ச்சித்தயாரிப்பாளர், கட்டுப்பாட்டாளர், பணிப்பாளர் என்ற பதவிகளை வகித்தவர். 1953ல் இலங்கை வானொலி அறிவிப்பாளராக இணைந்து கொண்ட இவரே முதலாவது முஸ்லிம் வானொலி அறிவிப்பாளராவர். தமிழ் தேசிய சேவையிலும் பின்னர் முஸ்லீம் சேவையிலும் பணியாற்றிய இவர் முஸ்லீம் சேவையில் பல நாடகங்களை தயாரித்து வழங்கியிருக்கிறார்.

இவரது வாழ்க்கை பற்றி
--------------------

கல்லடி உப்போடையிலுள்ள சிவானந்த வித்தியாலயத்தில் தனது ஆரம்பக் கல்வியைப் பெற்றார். 1949ல் இடை நிலை, உயர் கல்வி பெறுவதற்காக கொழும்பு சாகிராக் கல்லூரியில் சேர்ந்தார். சிறந்த கல்விமான் ஆன ஏ. எம். ஏ. அஸீஸ் அப்போது ஷாகிராக் கல்லூரியில் அதிபராகவும், பேராசிரியர் கா. சிவத்தம்பி, தினகரன் பிரதம ஆசிரியராக இருந்த ஆர். சிவகுருநாதன் இவரது சக மாணவர்களாகவும் இருந்தார்கள்.

ஒலிபரப்புத்துறையில் ஆர்வம் கொண்டிருந்த இளைஞனான வீ. ஏ. கபூர் தனது கல்லூரி அதிபர் அஸீஸ் அவர்களின் உதவியினால், வானொலியில் நடைபெற்ற 'எங்களூர்' என்ற நிகழ்ச்சியில் தனது ஊரான 'தோப்பூர்' பற்றிய தனது பிரதியை வாசித்து வானொலிக்குள் காலடி எடுத்து வைத்தார். தொடர்ந்து பெப்ரவரி 20, 1953ல் செய்திகள் வாசிப்பவராக, அறிவிப்பாளராக அறிமுகமானார்.

'20 கேள்விகள்', 'குறுக்கெழுத்துப் போட்டி', மலயகக் கலைஞர்கள் பங்பற்றிய 'குதூகலம்' போன்ற பல நிகழ்ச்சிகளை தயாரித்து வழ்ங்கியவர். வானொலியில் நேர்முகவர்ணனை செய்வதில் புகழ்பெற்ற வி. ஏ. கபூர், அணிசேரா நாடுகளின் மகாநாடு, சுதந்திர தின விழாக்கள் என்பவனற்றில் நேர்முக வர்ணனையாளராக பணியாற்றினார்.

1967க்குப் பின்னர் முஸ்லீம் நிகழ்ச்சிப் பிரிவில் இணைந்து கொண்ட இவர் கட்டுப்பாட்டாளராகவும், பணிப்பாளராகவும் சேவையாற்றினார்.
**ஆண்ட்ராய்டு "எக்லேர்"** (Android "Eclair**")** என்பது கூகுள் நிறுவனம் உருவாக்கிய ஐந்தாவது ஆண்ட்ராய்டு இயங்குதளம் ஆகும்.இது அக்டோபர் 26, 2009இல் வெளியானது. ஆண்ட்ராய்டு 2.1 ஆனது ஆண்ட்ராய்ட் 1.6 "டோனட்" இல் இருந்த பல குறைகளை களைந்துள்ளது.

அம்சங்கள்
---------

### பயனர் அம்சங்கள்

முகப்பு திரையில் கூகிள் தேடல் பட்டையைக் காண்பிக்கும் சேண்மை பெரிதாக்கம் காட்சி முறை, வெள்ளை சமநிலை, வண்ண விளைவு மற்றும் உள்ளிட்ட பல புதிய புகைப்பட அம்சங்களுடன் மறுவடிவமைப்பு செய்யப்பட்டது. புகைப்பட தொகுப்பு பயன்பாட்டில் அடிப்படை புகைப்பட செப்பனிடும் கருவிகளும் சேர்க்கப்பட்டுள்ளன. பேச்சுணரி அறிமுகப்படுத்தப்பட்டது. இது கமா எனும் விசைக்குப் பதிலாக மாற்றப்பட்டது.

மேடை
----

குறுஞ்செய்திகளை தேடி கண்டுபிடிக்கும் வசதி உள்ளது. கூகிள் மேப்ஸ், மின்னஞ்சல் போன்ற வசதிகள் மேம்படுத்தப்பட்டன. மெய்நிகர் விசைப்பலகையின் மூலமாக வேகமான தட்டச்சு வசதியினையும் இது பக்கக் குறி போன்ற வசதிகளை வழங்குகிறது. மேலும் நாட்காட்டி, அனுகல் போன்ற வசதிகளும் மேம்படுத்தப்பட்டன. இணைய உலாவலுக்காக, மீயுரைக் குறியிடு மொழி 5, உலாவியை புதுப்பிப்பு செய்தல், உருவ அளவு மாற்றம் செய்தல், போன்ற வசதிகள் உள்ளன.

இவற்றையும் காண்க
----------------

ஆண்ட்ராய்டு பதிப்புகளின் வரலாறு

சான்றுகள்
---------

1. ↑  "Android 2.0, Release 1 | Android Developers". *developer.android.com*. 2009-10-28 அன்று மூலம் பரணிடப்பட்டது. 2015-09-06 அன்று பார்க்கப்பட்டது.
2. ↑  "Android History | Android". *android.com*. 2016-11-02 அன்று பார்க்கப்பட்டது.
3. ↑  Wauters, Robin (16 December 2009). "Google: Actually, We Count Only 16,000 Apps in Android Market". TechCrunch. 15 May 2012 அன்று பார்க்கப்பட்டது.
4. ↑  "Android 2.0 Platform Highlights". Android. 5 September 2016 அன்று பார்க்கப்பட்டது.
5. ↑  "Android 2.0, Release 1 | Android Developers". *developer.android.com*. 2009-10-28 அன்று மூலம் பரணிடப்பட்டது. 2015-09-06 அன்று பார்க்கப்பட்டது.
**யூதர் திருக்கோயில்** அல்லது **யூதர்களின் கோயில்**, என்பது யூதர்களுக்கு இருந்த எருசலேம் கோவில்களைக் குறிக்கலாம். இவை:

* முதல் கோவில், இது பபிலோனியர்களால் கி.மு 586இல் இடிக்கப்பட்டது.
* இரண்டாம் கோவில், இது உரோமையர்களால் கி.பி 70இல் இடிக்கப்பட்டது.
* மூன்றாம் கோவில் என்பது எசேக்கியேல் நூலில் குறிப்பிடப்பட்டுள்ள எதிர்காலத்தில் வரவிருக்கும் எருசலேம் கோவில் ஆகும்.

யூதர்களுக்கு கோவில் ஒன்று இப்போது இல்லை. உரோமையர்களால் சுமார் கி.பி 70-இல் இடிக்கப்பட்ட இரண்டாம் கோவில். இதுவரை மீண்டும் கட்டப்படவில்லை, இக்கோவில் மீண்டும் கட்டப்பட்டால் அதே இடத்தில், அதே போன்றே கட்டப்பட வேண்டும் என்பது யூதர்களின் நம்பிக்கை. இக்கோவில் இருந்த இடத்தில் இப்போது பாறைக் குவிமாடம் உள்ளது. யூதர்கள் கோவிலில் பலி செலுத்துவர், ஆனால் தொழுகைக்கூடத்தில் இறைவேண்டல் மட்டுமே நடக்கும். இவர்கள் வழிபாடு நடத்து இடம் இப்போது தொழுகைக்கூடம் என அழைக்கப்படுகின்றது.


|  |  |
| --- | --- |
| Disambiguation icon |  இது ஒரே தலைப்பில் அமையும் கட்டுரைகளைப் பட்டியலிடும் பக்கவழி நெறிப்படுத்துதல் பக்கமாகும்.  ஏதேனும் ஓர் உள்ளிணைப்பு உங்களை இங்கு இட்டு வந்திருந்தால், அவ்விணைப்பைக் குறித்த பக்கத்தை நேரடியாகச் சுட்டுமாறு மாற்றியமைக்கலாம். |
**பிரித்திகா சௌத்ரி** (Pritika Chowdhry) இந்திய வம்சாவளியைச் சேர்ந்த ஓர் அமெரிக்க கலைஞர் மற்றும் எழுத்தாளர் ஆவார். சமூக-அரசியல் களத்தில் தனது சீரிய பணிக்காக இவர் அறியப்படுகிறார்.   பிரிவினை எதிர்ப்பு நினைவு திட்டம், எதிர்-நினைவக திட்டம் போன்ற இயக்கங்களை நிறுவினார்.

வாழ்க்கைக் குறிப்பு
-------------------

இந்தியாவில் பிறந்த பிரித்திகா புது தில்லியில் பிறந்து வளர்ந்தார்.   1999 ஆம் ஆண்டில் இவர் அமெரிக்கா சென்றார். 

2009 மற்றும் 2011 ஆம் ஆண்டுகளுக்கு இடையில், பிரித்திகா வருகை தரும் பேராசிரியராக இருந்தார். மக்கலெசுட்டர் கல்லூரியிலும் காட்சிக் கலைகள் கல்லூரியிலும் கல்வி கற்பித்தார்.  

2007 ஆம் ஆண்டில் பிரிவினை எதிர்ப்பு நினைவு திட்டத்தை நிறுவினார்.  1947 இந்தியப் பிரிவினை, 1971 வங்காளதேச சுதந்திரப் போர், 1919 ஜாலியன் வாலாபாக் படுகொலை உள்ளிட்ட வரலாற்று நிகழ்வுகளை மையமாகக் கொண்ட ஒன்பது துணைத் திட்டங்களை இந்தத் திட்டம் கொண்டிருந்தது.  குயின்சு அருங்காட்சியகம், வைசுமேன் கலை அருங்காட்சியகம் , அண்டர்டன் கலை அருங்காட்சியகம், மினசோட்டா அமெரிக்கக் கலை அருங்காட்சியகம் ,, சமசுகிருதி அருங்காட்சியகம் & கலை கண்காட்சியகம் மற்றும் இசுலிப் கலை அருங்காட்சியகம் போன்ற குறிப்பிடத்தக்க அருங்காட்சியகங்கள் மற்றும் கலைக்கூடங்களில் பிரித்திகாவின் படைப்புகள் காட்சிப்படுத்தப்பட்டுள்ளன.

விருதுகள் மற்றும் அங்கீகாரம்
----------------------------

* 2007: டேவிட் மற்றும் எடித் சினைகோ பிராங்க் பட்டதாரி உறுப்பினர் தகுதி
* 2011: இந்திய ஆய்வுகளுக்கானஅமெரிக்க நிறுவனத்தின்  நிகழ்த்துக்கலை மற்றும் ஆக்கப்பூர்வ கலை உறுப்பினர் தகுதி

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑
**பிரிம்ஹாம் பாறைகள்** (*Brimham Rocks*) ஒரு காலத்தில் **பிரிம்ஹாம் செங்குத்துப் பாறைகள்** (*Brimham Crags*) என்று அழைக்கப்பட்டன. இது 183.9 எக்டேர் (454 ஏக்கர்) பரப்பளவு கொண்ட சிறப்பு அறிவியல் ஆர்வத்தின் தளம் (எஸ்.எஸ்.எஸ்.ஐ) மற்றும் புவியியல் பாதுகாப்பு ஆய்வு (ஜி.சி.ஆர்) தளமாகும். இது வடக்கு யார்க்சயரின் ரிப்பனுக்கு தெற்கே 8 மைல் (13 கி.மீ) தொலைவில் அமைந்துள்ளது. இந்தத் தளம் 1958 ஆம் ஆண்டில் சிறப்பு அறிவியல் ஆர்வத்தின் தளமாக அறிவிக்கப்பட்டது. இது பூர்ச்ச (பிர்ச்) வனப்பகுதியின் சிறிய பகுதிகளுடன் இருக்கு பருமணற்கல்லின் வெளிப்புறமாகு.ம் இது ஈரமான மற்றும் உலர்ந்த புதர்ச்செடிகள் கொண்ட நிரம்பிய பெரிய கரம்பு நிலமாகும்

இந்தத் தளம் அதன் நீரால் அரிக்கப்பட்ட பாறைகளுக்கும் வானிலையால் அரிக்கப்பட்ட பாறைகளுக்கும் பெயர் பெற்றது. அவை 325 மில்லியன் ஆண்டுகளுக்கு முன்பு உருவானதிலிருந்து அற்புதமான வடிவங்களை எடுத்துள்ளன. 18 மற்றும் 19 ஆம் நூற்றாண்டுகளில், ஹேமான் ரூக் போன்ற பழம்பொருள் ஆர்வலர்கள் டுரூயிடுகளால் ஓரளவிற்குச் செதுக்கப்பட்டிருக்க முடியுமா என்று ஆச்சரியப்பட்டனர். இது 1860 ஆம் ஆண்டின் ஜேம்ஸ் மேக்பெர்சனின் பண்டைய கவிதைகளின் துண்டுகள் மற்றும் புதிய-டுரூயிடிசத்தில் வளரும் ஆர்வத்துடன் பிரபலமாக இருந்த ஒரு யோசனையாகும். இருநூறு ஆண்டுகளாக, சில கற்கள் டுரூயிட் சிலைகள், டுரூயிட் பலிபீடம் மற்றும் டுரூயிட் எழுதும் மேசை போன்ற கற்பனை பெயர்களைக் கொண்டுள்ளன.

பிரிம்ஹாம் பாறைகள் அதன் புவியியல் மற்றும் மேட்டுநில வனப்பகுதி மற்றும் அமில ஈரமான மற்றும் வறண்ட வெப்ப வாழ்விடங்களின் மதிப்பு காரணமாக சிறப்பு அறிவியல் ஆர்வத் தள நிலைமையைக் கொண்டுள்ளது. அவை சிக்வீட் வின்டர்கிரீன், கவ்பெர்ரி, போக் அஸ்போடெல் மற்றும் மூன்று வகையான குட்டைப்புதர்ச்செடிகள் (ஹீத்தர்) போன்ற உள்ளூர் மற்றும் சிறப்புத் தாவர வடிவங்களை ஆதரிக்கின்றன.

மேற்கோள்கள்
-----------

வெளி இணைப்புகள்
---------------

விக்கிமீடியா பொதுவகத்தில்,  
 ***பிரிமாம் பாறைகள்***   
என்பதின் ஊடகங்கள் உள்ளன. 

* National Trust, Brimham Rocks website
* Brimhamrocks.co.uk (archived)
* Brimham Rocks Nidderdale, Dave-ford.co.uk (archived)
* Pennant, Thomas (1804). *A tour from Alston-Moor to Harrowgate, and Brimham Crags*. Strand, London: C. Mercier & Co... பார்த்த நாள்: 23 February 2020. "noonstone brimham moor."  (Contains a section on Brimham Rocks, and a comment about the Noonstone at the end).
**மூலதன வேலைநிறுத்தம்** என்பது  பொருளாதாரத்தில் புதிய முதலீட்டை நிறுத்துவதை குறிக்கிறது. முதலீட்டிற்கான வருவாயை குறைப்பது ஆகும். 

தனிநபர்களுக்கும் வணிக நிறுவனங்களுக்கும் கடனளிக்க  குறைந்தபட்ச கடன் தேவைகளை வங்கிகள் உயர்த்த முடிவு செய்வதால்  மூலதன வேலைநிறுத்தம் ஏற்படலாம், மேலும் பணப்புழக்கங்களை உட்கொள்வதை தவிர, பல கடன் அபாயங்களை எடுத்துக் கொள்ளாமல், பின்னர் ஒரு காலத்திற்கு முன்பே முடிவு செய்யலாம். அரசாங்கங்கள் முதலீட்டாளர்கள் வாடகைக்கு செலுத்துதல் மூலம்  "நெகிழ்வான" கருத்தை கருத்தில் கொள்கின்றபோது அரசாங்கங்கள் முதலீட்டாளர்களின் வேலைநிறுத்தங்களை சில நேரங்களில் விளைவிக்கலாம். ஒரு முதலீட்டாளரின் மூலதன வேலைநிறுத்தம் அல்லது 1937 ல் அமெரிக்காவில் முதலீடு செய்ய மறுத்தவர்களைப் போன்ற ஒரு பெரிய குழுவால் இந்த காலப்பகுதியை குறிப்பிடலாம்.

மாறாக அரசு சில நேரங்களில் முதலீட்டாளர்களை சமாதானப்படுத்துகின்றன; எவ்வாறாயினும், லத்தீன் அமெரிக்க நாடுகளில், சமீபத்தில், ஏற்றுக்கொள்ளக்கூடிய வளர்ச்சிக்கான அரசாங்கங்கள், மற்ற வளங்களைப் பயன்படுத்துகின்ற பொருளாதார அபிவிருத்தி திட்டங்களைத் தொடர்ந்து சமாளிக்க மறுக்கின்றன.

குறிப்புகள்
-----------

வெளி இணைப்புகள்
---------------

* Employers Threaten Walkout *Chosun Ilbo* February 9, 2006
**யூத மெய்யியல்** அல்லது **யூதத் தத்துவம்** (*Jewish philosophy*; எபிரேயம்: פילוסופיה יהודית‎) என்பது யூத சமயத்துடன் தொடர்புபட்ட அல்லது யூதர்களால் நிறைவேற்றப்படும் சகல மெய்யியல்களையும் குறிக்கும். தற்கால யூத அறிவொளி மற்றும் யூத விடுதலை வரை, யூத மெய்யியலானது ராபி (போதக) யூதப் பாரம்பரியத்தினுள் ஒத்திசைவான புதிய கருத்துக்கள் சரிசெய்யும் முயற்சிகளுக்குத் தடையாகவிருந்தது. இதனால் ஒழுங்கமைக்கப்பட்ட உடனடிக் கருத்துக்கள் தனித்துவமாக யூத அறிஞர் கட்டமைப்பு மற்றும் உலக பார்வைக்கு அவசியமில்லை என்றாகியது. தற்கால சமுதாயத்தின் ஏற்றுக்கொள்ளலுடன், யூதர் உலகியல்சார் கல்விகளை உள்வாங்கி அல்லது உலகின் அவசியத்தை சந்திக்கத்தக்க முற்றிலும் புதிய மெய்யியல்களை அவர்களாகவே தற்போது கண்டுகொண்டு வளரச் செய்துள்ளனர்.

பண்டைய யூத மெய்யியல்
--------------------

### விவிலியத்தில் மெய்யியல்

யூதப் போதக இலக்கியம் ஆபிரகாம் ஒரு மெய்யியலாளர் என சிலவேளை நோக்குகிறது. சில மெல்கிசேதேக்கிடமிருந்து ஆபிரகாம் மெய்யியலைக் கற்று அறிமுகப்படுத்தினார் எனக் குறிப்பிடுகிறது. சில யூதர் "உலகப் படைப்பு நூல்" ஆபிரகாமுக்கு உரியதெனக் கருதுகின்றனர்.

இவற்றையும் பார்க்க
------------------

* சமயத்துக்குரிய மெய்யியல்

உசாத்துணை
---------

1. ↑  "Jewish philosophy". 2 சனவரி 2015 அன்று பார்க்கப்பட்டது.
2. ↑  "The Melchizedek Tradition: A Critical Examination of the Sources to the Fifth Century ad and in the Epistle to the Hebrews", by Fred L. Horton, Jr. Pg. 54, Cambridge University Press, 2005, ISBN 0-521-01871-4

வெளி இணைப்புக்கள்
-----------------

* Adventures in Philosophy - Jewish Philosophy Index (radicalacademy.com)
* Survey of Jewish Philosophy (jct.ac.il) பரணிடப்பட்டது 2006-05-01 at the வந்தவழி இயந்திரம்
* Jewish Philosophy, The Dictionary of Philosophy (Dagobert D. Runes)
* Rabbi Haim Lifshitz-articles review Jewish Philosophy பரணிடப்பட்டது 2009-05-30 at the வந்தவழி இயந்திரம்
* Rabbi Marc Angel's Project reflecting a fusion of Modern Orthodoxy and Sephardic Judaism
* "Machone Torath Moshe" with many contributions by Rabbi Michael Shelomo Bar-Ron
* Jewish thought and spirituality - articles and Shiurim in the Yeshiva site.
**மூலமறியா தான்தோன்றி**  (Idiopathic) என்ற பெயரடை மருத்துவத்தில் முதன்மையாக *தானாகவே வெளிப்பட்ட*  அல்லது *ஓர் தெளிவற்ற அல்லது அறியாத காரணி* எனக் குறிப்பிடப் பயன்டுத்தப்படுகிறது. இதன் ஆங்கிலமூலம் இடியோதிக் என்ற சொல் கிரேக்க மொழியில் இடியோசு (ἴδιος) *தானே* என்றும் + பாதோசு (πάθος) *துன்பம்* என்றும்இணைந்து *தானே தோன்றும் நோய்* எனப் பொருள் தருகிறது. இது நோய் வகைப்பாட்டியலில் வரையறுக்கப்படும் ஓர் கலைச்சொல்லாகும். சில மருத்துவச் சூழல்களில் நோய்க்கான ஒருசில காரணங்கள் அறியப்பட்டிருக்கலாம்; இருப்பினும் குறிப்பிட்ட விழுக்காடு நோயாளிகளில் நோய்க்காரணம் உடனடியாக அறியப்படாமலோ வரையறுக்கப்படாமலோ இருக்கலாம். இத்தகைய நேரங்களில், மூல காரணம் அறியப்படாது மூலமறியா நோய்த்தன்மை எனப்படும்.

சில நோய்த்தன்மைகளுக்கு கூடுதல் விழுக்காடு நேரங்களில் மருத்துவ சமூகத்தால் மூலகாரணம் அறியப்படாமல் உள்ளது ; வேறுசில நோய்த்தன்மைகளுக்கு மூலமறியா தான்தோன்றி விழுக்காடு குறைவாக உள்ளது. மருத்துவ அறிவியல் ஆய்வுகள் ஒரு குறிப்பிட்ட நோய் அல்லது நோய்த்தன்மை குறித்து மேம்படும்போது மூலகாரணங்கள் அறியப்பட்டு *மூலமறியா தான்தோன்றி* விழுக்காடு குறைந்து வரும்.

மேற்கோள்கள்
-----------

|  |  |
| --- | --- |
| Search Wiktionary | விக்சனரியில் ***மூலமறியா தான்தோன்றி*** என்னும் சொல்லைப் பார்க்கவும். |

1. ↑  Daskalakis N, Winn M (2006). "Focal and segmental glomerulosclerosis". *Cell Mol Life Sci* **63** (21): 2506–11. doi:10.1007/s00018-006-6171-y. பப்மெட்:16952054. .
2. ↑  "Medical Encyclopedia: Idiopathic pulmonary fibrosis". *MedlinePlus*. 2007-02-13 அன்று பார்க்கப்பட்டது.
சதுரங்கத்தில், **ஒப்புதலின் பேரில் சமநிலை** (*draw by (mutual) agreement*) என்பது இரு ஆட்டக்காரர்களும் ஆட்டத்தை சமநிலையாக்க சம்மத்திப்பதன் மூலம் ஆட்டம் முடிவுக்கு வருதலாகும். ஒரு ஆட்டக்காரர், எதிராளியிடம், ஆட்டத்தின் எந்த நிலையிலும் ஆட்டத்தை சமநிலையாக்க கேட்கும் போது எதிராளி சம்மதித்தால் அந்த ஆட்டம் சமநிலையில் முடிவடையும். இது சம்மந்தமாக பிபாவின் சதுரங்க விதிகளில், 9.1. எனும் கட்டுரையில் குறிப்பிடப்பட்டுள்ளது. சதுரங்க வித்துவான்களின் ஆட்டங்களில் அதிகமாக, ஒப்புதலின் பேரில் சமநிலையே மற்ற வகையான சமநிலைகளை விட அதிகமாக ஏற்படுகின்றது. (இசுச்சில்லர் 2003, ப. 26–27).

இவற்றையும் பார்க்க
------------------

* சமநிலை (சதுரங்கம்)

மேற்கோள்கள்
-----------

1. ↑  யாழ்ப்பாணம் சதுரங்க சம்மேளனம். "சமநிலை, ஒப்புதலின் பேரில்". *மெய்வண்ணம்* **5**: 14.

வெளியிணைப்புக்கள்
-----------------

* FIDE laws of chess
* "Draw?" by Mark Dvoretsky
* "Issues on the Chess Table: Short Draws" பரணிடப்பட்டது 2007-02-08 at the வந்தவழி இயந்திரம், by Mark Weeks

உசாத்துணை நூற்பட்டியல்
----------------------

* Benjamin, Joel (December 2006), "The Best of 'Ask GM Joel'", *Chess Life*, **2006** (12): 30–31, 2007-08-25 அன்று மூலம் பரணிடப்பட்டது, 2006-12-13 அன்று பார்க்கப்பட்டது
* Burgess, Graham (2000), *The Mammoth Book of Chess* (2nd ed.), Carroll & Graf Publishers, ISBN 0-7867-0725-9
**இ.எம்.ஜி. யாதவர் மகளிர் கல்லூரி** (*E.M.G. Yadav College*) என்பது தமிழ்நாட்டில் மதுரை திருப்பாலையில் உள்ள அரசு உதவி பெறும் மகளிர் கல்லூரியாகும். திருப்பாலை நத்தம் சாலையில் சுமார் 15 ஏக்கர் பரப்பளவில் இக்கல்லூரி அமைந்துள்ளது. "மகளிர் அறிவு, குடும்ப உயர்வு" என்ற தாரகமந்திரத்துடன் பொருளாதரத்தில் பின்தங்கிய பெண்களின் கல்வியறிவு உயர உதவுகிறது. இளநிலை மற்றும் முதுநிலைப் பட்டப்படிப்புகளை கலை அறிவியல் பிரிவுகளில் வழங்கிறது.

வரலாறு
------

1974ல் இ.எம். கோபாலகிருஷ்ண கோன் என்பவரால் தொடங்கப்பட்டு, இ.எம்.ஜி.சௌந்தர ராஜன் என்பவரின் நிர்வாகத்தில் ஆரம்பிக்கப்பட்டது. யாதவர் சமுதாயம் மட்டும் அல்லாது பொருளாதாரத்தில் நலிவடைந்த ஏனையோரும் பயன்படும் விதத்தில் கல்விப் பணியைத் தொடங்கியது. ஆரம்பத்தில் மதுரை தல்லாகுளத்தில் இ.எம்.ஜி. கல்யாண மண்டபத்தில் பல்கலைக்கழக முன் பட்ட வகுப்புகளுடன் (Pre-University courses) வகுப்புகளைத் தொடங்கியது. பின்னர் 1980ல் தற்போதைய திருப்பாலை வளாகத்திற்கு மாற்றப்பட்டது..

மேற்கோள்கள்
-----------

1. ↑  "கல்லூரி நிர்வாகத்தினர்". 2012-04-01 அன்று மூலம் பரணிடப்பட்டது. 2012-01-21 அன்று பார்க்கப்பட்டது. Unknown parameter `|=` ignored (உதவி)
2. ↑  "கல்லூரி வரலாறு". 2012-01-21 அன்று மூலம் பரணிடப்பட்டது. 2012-01-21 அன்று பார்க்கப்பட்டது.
**மூலத்துறை** என்பது கோயம்புத்தூர் மாவட்டம், சிறுமுகைக்கு அருகில் அமைந்துள்ள ஒரு கிராமம் ஆகும். இது பவானி நதியால் சூழப்பட்ட கிராமம். இங்கு வாழும் மக்களில் பெரும்பாலோர் வாழைத் தோட்டங்கள், காய்கறிகளை வளர்ப்பது போன்ற வேளாண்மை நடவடிக்கைகளில் ஈடுபட்டுள்ளனர். இந்த கிராமத்தைச் சேர்ந்த கன்னட மொழி பேசும் கைத்தறி நெசவாளர்களால் நெசவு செய்யப்பட்ட கோரா பருத்திப் புடவைகள் மிகவும் பிரபலமானவை, தேசிய விருதுகளால் அங்கீகரிக்கப்பட்டவை ஆகும்.

போக்குவரத்து
------------

சிறுமுகை, மேட்டுப்பாளையத்தில் இருந்து இதற்கு பேருந்து வசதி உள்ளது. மேட்டுப்பாளையம், சிறுமுகை மற்றும் கராமடை ஆகிய இடங்களிலிருந்தும் வாடகையுந்து, ஆட்டோ ரிக்சா சேவைகள் கிடைக்கின்றன.

பள்ளி
-----

மூலத்துறை ஊராட்சி ஒன்றிய நடுலைப்பள்ளி 1885 ஆம் ஆண்டில் தமிழ்நாடு கோயம்புத்தூர் மாவட்டத்தில் நிறுவப்பட்டது. இந்த பகுதிக்கு அருகிலுள்ள துணை தபால் அலுவலகம் சிறுமுகை. தமிழ் மொழி மூலம் கற்பிக்கப்படுகின்றது. ஆண்கள், பெண்கள் இருவரும் சமமான முறையில் அனுமதிக்கப்படுகிறார்கள்.

விமான நிலையம்
-------------

கோயம்புத்தூர் விமான நிலையம் மூலத்துறையில் இருந்து சாலை வழியாக 50 & nbsp; கி.மீ. தூரத்தில் உள்ளது.

தொடர்வண்டி நிலையம்
------------------

இதன் அருகிலுள்ள தொடருந்து நிலையம் மேட்டுப்பாளையம் ஆகும். ப்ளூ மவுண்டன் அல்லது நீலகிரி எக்ஸ்பிரஸ், சூப்பர் பாஸ்ட் ரயில், தினமும் சென்னை செல்கிறது. மெட்டுப்பாளையம் பயணிகள் ரயில் கோயம்புத்தூர் சிட்டி சந்திப்பை இணைக்கிறது.

சுற்றுலா இடங்கள்
----------------

உதகமண்டலம் (ஊட்டி) மூலத்துரையிலிருந்து 60 கி.மீ தூரத்தில் அமைந்துள்ளது மற்றும் நல்ல பஸ் மற்றும் ரயில் இணைப்புகள் மூலம் அடையலாம்.

மேற்கோள்கள்
-----------

1. ↑  "Winning designs". 2 November 2012 – The Hindu வழியாக.
கணிதத்தில் **பானாக் வெளி** (*Banach space*) குறிப்பாக செயல்பாட்டு பகுப்பாய்வில் பயன்படுத்தப்படுகிறது. இது ஒரு முழுமையான நெறிம திசையன் வெளி ஆகும். ஒரு பானாக் இடைவெளி என்பது மெட்ரிக்கு அளவில் திசையன் நீளம், திசையன்களுக்கிடையில் உள்ள தூரம் ஆகியவற்றைக் கணிக்கிறது. ஒரு கோசி வரிசை (*Cauchy sequence*) காட்சிகளின் இடைவெளியில் நன்கு வரையறுக்கப்பட்ட வரம்பிற்குள் எப்போதும் இணைகிறது.

பானாக் வெளிகள் போலந்துக் கணிதவியலாளர் இசுடெப்பான் பானாக் என்பவரின் பெயரால் பெயரிடப்பட்டது, அவர் ஹேன்ஸ் ஹான், எதுவார்த் ஹெல்லி ஆகியோருடன் 1920-1922 இல் முறையாக அறிமுகம் செய்தார். பானாக் வெளிகள் முதன்முதலாக இல்பேர்ட்டு, மோரிசு பிரேச்சே, பிரீகியசு ரீசு ஆகியோரால் செயல்பட்டு வந்தன. செயல்பாட்டு பகுப்பாய்வில் பானாக் வெளிகள்முக்கிய பங்கை வகிக்கின்றன. மற்ற பகுப்பாய்வுப் பகுதிகளில் பானாக் வெளிகளே ஆய்வு செய்யப்படுகின்றன.

மேற்கோள்கள்
-----------

1. ↑  Bourbaki, Nicolas (1987), *Topological vector spaces*, Elements of mathematics, Berlin: Springer-Verlag, ISBN 978-3-540-13627-9

வெளி இணைப்புகள்
---------------

* Hazewinkel, Michiel, ed. (2001), "Banach space", *Encyclopedia of Mathematics*, Springer, ISBN 978-1556080104
* Weisstein, Eric W. "Banach Space", *MathWorld*.
**மூலனூர் வஞ்சியம்மன் கோயில்** தமிழ்நாட்டில் திருப்பூர் மாவட்டம், மூலனூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் வஞ்சியம்மன் சன்னதியும், விநாயகர், முருகன், செல்லாண்டிஅம்மன், கன்னிமார் சுவாமி, கருப்பண்ணசாமி உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் மூன்று காலப் பூசைகள் நடக்கின்றன. மாசி மாதம் முக்கிய திருவிழா நடைபெறுகிறது. பிரதி பௌர்ணமி மாதம் திருவிழா நடைபெறுகிறது. மாசி மாதம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஒப்பீட்டுத் திறனாய்வு** என்பது இலக்கியப் படைப்புக்களை ஒன்றுடன் ஒன்று ஒப்பிட்டு ஆராயும் திறனாய்வு முறையைக் குறிக்கும். இலக்கியங்களை ஒப்பியல் முறையில் அணுகும்போது இலக்கியம் குறித்த பல்வேறு புதிய புதிதல்களும் அனுபவங்களும் கிடைக்க வாய்ப்பு ஏற்படுகின்றது. ஓரளவுக்கு ஒத்த தன்மைகளைக் கொண்ட இலக்கியப் படைப்புக்களையே ஒப்பீட்டு முறையில் திறனாய்வது வழக்கு. முற்றிலும் முரண்பட்ட படைப்புக்களை ஒப்பீட்டு அடிப்படையில் திறனாய்வது சாத்தியம் இல்லை. ஒப்பீட்டுத் திறனாய்வு தற்காலத்தில் மேலும் வளர்ச்சி பெற்று ஒப்பிலக்கியம் எனப்படும் தனித்துறையாக ஆகியுள்ளது.

நோக்கங்கள்
----------

ஒப்பீட்டுத் திறனாய்வு, இலக்கியங்களை ஒப்பிடுவதையே நோக்கமாகக் கொண்டுள்ளது. இத்தகைய ஒப்பீட்டின்போது, ஒரே மொழி இலக்கியங்களின் ஒப்பீடு, ஒரு படைப்பாளியில் வெவ்வேறு இலக்கியப் படைப்புக்களின் ஒப்பீடு, ஒரே நாட்டில் உருவாகிய இலக்கியங்களின் ஒப்பீடு, வெவ்வேறு நாட்டு இலக்கியங்களின் ஒப்பீடு எனப் பல்வேறு வகையான ஒப்பீடுகள் கவனத்தில் கொள்ளப்படுகின்றன. இவ்வாறு புதிய கோணத்தில் பார்ப்பதன் மூலம் குறித்த இலக்கியத்தின் பண்புகளை மேலும் சிறப்பாகவும், நிறைவாகவும், புரிந்துகொள்ள முடிகிறது. ஒப்பிலக்கியம் வளர்ச்சியடைந்தபோது, குறிப்பாக அமெரிக்காவில், இலக்கியங்களை ஒன்றோடொன்று ஒப்பிடுவது மட்டுமன்றி, இலக்கியத்தைச் சமூகவியல், மெய்யியல் போன்ற துறைகளுடனும், ஓவியம், சிற்பம், நடனம், நாடகம், கட்டிடக்கலை போன்ற பிற கலைகளுடனும் ஒப்பிட்டு அவற்றுடனான தொடர்புகளைக் கண்டறிவதும் நோக்கங்களாகக் கொள்ளப்பட்டன.

அடிப்படைகள்
-----------

ஒப்பீட்டுத் திறனாய்வுச் செயற்பாடுகளுக்கு அடிப்படையாகச் சில கருதுகோள்கள் உள்ளன. இவற்றைப் பின்வருமாறு தி. சு. நடராசன் பட்டியல் இட்டுள்ளார்.

1. ஒத்த சமுதாய-வரலாற்றுச் சூழல்களில் பிறக்கும் இலக்கியங்கள் ஒத்த தன்மைகளைப் பெற்றிருக்கக்கூடும்.
2. ஏற்புத் திறனைச் சார்ந்து ஓர் இலக்கியம் இன்னோர் இலக்கியத்தின் மீது செல்வாக்குச் செலுத்தக்கூடும்.
3. மொழி, இனம், அரசியல்-புவியியல் பரப்பு போன்றவற்றால் வேறுபட்டிருந்தாலும், அத்தகைய வரையறைகளையும் மீறி, வேறுபட்ட பண்பாடுகளில் உருவாகும் இலக்கியங்கள் தம்முள் ஒத்த பண்புகளையும், பயன்களையும் பெற்றிருக்கக்கூடும்.
4. ஒன்றுபட்டும், வேறுபட்டும் அமைகின்ற பின்புலங்களில் இருந்து பார்க்கும்போது குறிப்பிட்ட இலக்கியத்தின் பண்புகளும் கூறுகளும் மேலும் தெளிவாகத் தெரியக்கூடும்.

குறிப்புக்கள்
-------------

1. ↑  பஞ்சாங்கம், க. 2011. பக். 76.
2. ↑  நடராசன், தி. சு. 2009. பக். 26.
3. ↑  நடராசன், தி. சு. 2009. பக். 26.

உசாத்துணைகள்
------------

* பஞ்சாங்கம், க. *இலக்கியமும் திறனாய்வுக் கோட்பாடுகளும்*, அன்னம், தஞ்சாவூர், 2011.
* நடராசன், தி. சு. *திறனாய்வுக் கலை*, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

இவற்றையும் பார்க்கவும்
----------------------

* திறனாய்வுக் கோட்பாடுகளின் பட்டியல்‎‎

வெளியிணைப்புக்கள்
-----------------

* தமிழ் இணையக் கல்விக் கழகத்தின் பாடம் - திறனாய்வும் அணுகுமுறையும் - ஒப்பீட்டுத் திறனாய்வு
* தமிழ் இணையக் கல்விக் கழகத்தின் பாடம் - திறனாய்வும் அணுகுமுறையும் - ஒப்பியல் அணுகுமுறை
**சஞ்சல்குடா மத்திய சிறை** (*Chanchalguda Central Jail*) இந்தியாவின் தெலுங்கானா மாநிலம் ஐதராபாத்தில் அமைந்துள்ளது. இந்திய நாட்டின் பழமையான சிறைகளில் சஞ்சல்குடா மத்திய சிறையும் ஒன்றாகும். ஐதராபாத்தில் உள்ள பழைய நகரமான சஞ்சல்குடாவில் இச்சிறை உள்ளது. ஐதராபாத் நிசாமின் ஆட்சியின் போது தலைமை கட்டிடக் கலைஞர் நவாப் கான் பகதூர் மிர்சா அக்பர் பெய்க் என்பவரால் கட்டப்பட்டது. இன்றும் சிறை செயல்பாட்டில் உள்ளது.

சஞ்சல்குடா சிறைச்சாலையில் 1000 கைதிகளை சிறைவைக்கும் வசதி உள்ளது. ஆனால் சமீபத்தில் 1600 கைதிகளை சிறை வைத்து நெரிசல் அதிகமாக இருப்பதாக கூறப்படுகிறது. தினமும் சராசரியாக 40 புதிய கைதிகள் சிறைக்கு வருகிறார்கள். 2012 ஆம் ஆண்டில் புனரமைப்பு வசதிகளை மேம்படுத்துதலும் சிறையின் ஆக்கிரமிப்பை விரிவுபடுத்தும் பணிகள் தொடங்கின. வயது வந்தோருக்கான கல்வியறிவுத் திட்டத்தை அறிமுகப்படுத்தியதைத் தொடர்ந்து, சஞ்சல்குடா மத்திய சிறைச்சாலை 1989-90 வரை 100% கல்வியறிவு விகிதத்தைப் பதிவுசெய்தது.

மேற்கோள்கள்
-----------

1. 1 2 . "TS Prisons Department". *tsprisons.gov.in*. 18 February 2020 அன்று மூலம் பரணிடப்பட்டது. 2018-12-11 அன்று பார்க்கப்பட்டது.
2. ↑  "'Richest' Gali now baths under trees at Chanchalguda". *தி டைம்ஸ் ஆஃப் இந்தியா*. 2011-09-11. Archived from the original on 2012-11-06.. பார்த்த நாள்: 2018-01-16.
3. ↑  "Jails in Hyderabad, Cherlapalli Central Jail, Chanchalguda Jail". *www.hyderabadonline.in*. 2021-07-21 அன்று பார்க்கப்பட்டது.
**குரோம் ஆரஞ்சு** (*Chrome orange*) அல்லது **குரோம் சிவப்பு** (*chrome red*) என்பது ஈயம்(II) குரோமேட்டு மற்றும் ஈயம்(II) ஆக்சைடு (மூலக்கூற்று வாய்ப்பாடுகள் முறையே, PbCrO4 மற்றும் PbO) சேர்மங்கள் இணைந்து உருவாகும் ஆரஞ்சு வண்ண நிறமியாகும். ஈயம்(II) சேர்மங்களை குரோமேட்டுடன் சேர்த்து காரக் கரைசலில் வீழ்படிவாக்குதல் மூலமாக குரோம் ஆரஞ்சு நிறமி தயாரிக்கப்படுகிறது. குரோம் மஞ்சள் உடன் லை எனப்படும் காரநீர் சேர்த்து சூடுபடுத்தியும் இதைத் தயாரிக்க முடியும். ஈயம் மற்றும் அறு இணைதிறன் குரோமியம் இரண்டையும் பெற்றிருப்பதால் குரோம் ஆரஞ்சு ஒரு நச்சுப்பொருளாகும். 

குரோம் ஆரஞ்சு
முற்காலத்தில் சாயங்களில் நிறமியாக குரோம் ஆரஞ்சு பயன்படுத்தப்பட்டது. தற்பொழுது ஈயம் மற்றும் அதன் சேர்மங்களை சாயத்தில் இருந்து நீக்கும் திட்டத்தால் இதைப் பயன்படுத்துவது சட்டப்பூர்வமாகத் தடை செய்யப்பட்டுள்ளது.

பிரடெரிக் இலெய்டனின், *பிளாமிங் யூன்* (1895) ஓவியத்தில்; குரோம் ஆரஞ்சு பரவலாகப் பயன்படுத்தப்பட்டது.

மேற்கோள்கள்
-----------

1. ↑   *Color in the Making*. London, UK: Black Dog Publishing. 2013. பக். 104. பன்னாட்டுத் தரப்புத்தக எண்:9781907317958.. பார்த்த நாள்: 15 ஏப்ரல் 2014.
ஊடுகதிரியலில் **ஒப்பு உயிரியல் விளைவு** (*relative biological effectiveness*; RBE) என்பது ஒரு உயிரியின் அல்லது அதன் ஒரு உறுப்பில் ஒரு குறிப்பிட்ட விளைவினைத் தோற்றுவிக்கத் தேவைப்படும் திட்டமாகக் கொண்ட கதிர்வீச்சின் ஏற்பளவிற்கும் அதே விளைவினைத் தோற்றுவிக்க, சோதனைக்காக எடுத்துக்கொண்ட கதிரின் ஏற்பளவிற்குமுள்ள விகிதமாகும். இச்சொல் கதிர்உயிரியலில் (Radiobiology) மட்டும் பயன் படுத்தப்படுகிறது. பொதுவாக, திட்டக்கதிராக 200 கிலோ எலெக்ட்ரான் வோல்ட் (keV) எக்சு கதிர்கள் எடுத்துக் கொள்ளப்படுகின்றன.

வரைவிலக்கணம்
------------

*T* வகைத் திசு ஒன்றில் "R"-வகை கதிர்வீச்சிற்கு ஒப்பு உயிரியல் விளைவு (RBE) பின்வருமாறு தரப்படு:

{\displaystyle RBE={\frac {D\_{X}}{D\_{R}}}}
இங்கு, *D**X* என்பது "X"-வகை கதிர் ஏற்பளவு, *D**R* என்பது அதே அளவு உயிரியல் விளைவைத் தோற்றுவிக்கும் "R" வகை கதிர்வீச்சின் ஏற்பளவு ஆகும்.

எடுத்துக்காட்டாக, ஒரு குறிப்பிட்ட விளைவிற்கு 200 கிலோ எலெக்ட்ரான் வோல்ட் கதிர்களுக்கு 150 சென்றி கிரே (1.5 கிரே) தேவை என்றும் அதே விளைவைத் தோற்றுவிக்க 100 சென்றி கிரே நியூட்ரான் கதிரும் தேவை என்றால், ஒ.உ.வி.150÷100=1.5 ஆகும்.

வெளியிணைப்புகள்
---------------

* Relative Biological Effectiveness in Ion Beam Therapy
**பானி மஜும்தார்** (Phani Majumdar) இந்தியாவைச் சேர்ந்த ஒரு முன்னோடி திரைப்பட இயக்குனரும், திரைக்கதை எழுத்தாளருமாவார். இவர் பாலிவுட்டில் பணியாற்றினார்.  கே. எல். சைகல் நடித்த *ஸ்ட்ரீட் சிங்கர்* (1938) திரைப்படத்தில் இடம்பெற்ற *பபூல் மோரா நைஹர் சூட்டோ ஜெயே* என்ற பிரபலாமன பாடலுக்காக மிகவும் பிரபலமானவர். நடிகை மீனாகுமாரியின் *ஆர்த்தி* (1962), *ஓன்ச் லோக்* (1965) போன்ற படங்களுக்காகவும் இவர் அறியப்பட்டார். இவர் சிங்கப்பூரிலும் பணியாற்றினார். அங்கு இவர் மலாய் மொழியில் *ஹாங்க் துவா* (1955) என்ற படத்தை இயக்கியிருந்தார். இது 7வது பெர்லின் சர்வதேச திரைப்பட விழாவில் தங்க கரடி விருதுக்கு பரிந்துரைக்கப்பட்டது.

தொழில்
------

1930களில் பிரேந்திரநாத் சிர்கார், கொல்கத்தாவில் நியூ தியேட்டர்ஸ் என்ற நிறுவனத்தை முன்னணி திரைப்பட இயக்குனர் பி.சி.பருவாவுடன் சேர்ந்து நிறுவியிருந்தார். அவர்களுடன் சேர்ந்து இந்த காலகட்டத்தில் *தேவதாஸ்* (1935) போன்ற படங்களை உருவாக்கினார். பின்னர், 1941இல் மும்பை சென்று பாம்பே டாக்கீஸ் நிறுவனத்தில் பணிபுரிந்தார். அங்கு இவர் சுரையா, மொஹபத் (1943) சாந்தா ஆப்தே, அந்தோலன் (1951) ஆகியோரைக் கொண்டு *தமன்னா* (1942) என்ற படத்தை இயக்கினார். பஞ்சாபி மொழியில், மகதி (1961),மைதிலி மொழியில் *கன்யாதான்* (1965) ஆகிய படங்ளை இயக்கினார்.  இவரது *ஓன்ச் லோக்* நடிகர் பெரோஸ் கானின் முதல் வெற்றியாகும். மேலும் இரண்டாவது சிறந்த திரைப்படத்திற்கான தேசிய திரைப்பட விருதை வென்றது.

பம்பாய் டாக்கீஸில் பணியாற்றுவதற்கு முன் பிரபல திரைப்பட இயக்குனரும் தயாரிப்பாளருமான சக்தி சமந்தாவுக்கு *தமாஷா, பாத்பான்,* தோபி டாக்டர் போன்ற படங்களில் உதையாக பணிபுரிந்தார். 

நடிகை லீலா தேசாயின் சகோதரி மோனிகா தேசாயை மணந்தார்.

மேற்கோள்கள்
-----------

1. ↑  "Obituary: Phani Majumdar". The Independent. 22 June 1994. .
2. ↑  Awards ஐ. எம். டி. பி இணையத்தளம்
3. ↑  "Obituary: Phani Majumdar". The Independent. 22 June 1994. . "Obituary: Phani Majumdar". The Independent. 22 June 1994.
4. ↑  "Shakti Samanta his Aradhana came true". மிட் டே. 2009-04-11. .

வெளி இணைப்புகள்
---------------

* ஐ.எம்.டி.பி இணையத்தளத்தில் பானி மஜூம்தார்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States
* நெதர்லாந்து

 |
| மக்கள் | 
* Trove

 |
**ஆத்ரேயபுரம்** *(Atreyapuram)* என்பது ஆந்திரப்பிரதேசம் மாநிலத்தின் கிழக்கு கோதாவரி மாவட்டத்தில் இடம்பெற்றுள்ள ஒர் கிராமம் மற்றும் மண்டலம் ஆகும். 

அரிசி நொய்யில் இருந்து தயாரிக்கப்படும் பூத்தாரெக்குளு எனப்படும் இனிப்புப் பண்டம் இக்கிராமத்தின் தனிச்சிறப்பு ஆகும். பூத்தாரெக்கு மற்றும் மாமிதிடந்திரா ஆகியன 100 வருடங்களுக்கு முன்பே ஆத்ரேயபுரத்தை பிறப்பிடமாக கொண்டவையாகும். முதுனூரி அக்கி ராசு என்பவர் முதன்முதலில் இப்பண்டங்களை தயாரித்து விற்பனை செய்தார் என்று கருதப்படுகிறது.

புவியியல்
---------

ஆத்ரேயபுரம் 16°50′2.97″ வடக்கு 81°47′12.85″ கிழக்கு என்ற ஆள்கூறுகள் அடையாளத்தில்  ராசமுந்திரி நகரத்தில் இருந்து 25 கிலோமீட்டர் தொலைவிலும் காக்கிநாடா நகரிலிருந்து 90 கிலோமீட்டர் தொலைவிலும் அமைந்துள்ளது. முற்காலத்தில் ஆத்ரேயபுரக்கிராமம் "
என்று அழைக்கப்பட்ட இக்கிராமம் தற்பொழுது நல்ல போக்குவரத்து வசதியைப் பெற்றுள்ளது. இக்கிராமத்தின் அஞ்சல் குறியீட்டு எண் 533235 ஆகும்.

கல்வி நிறுவனங்கள்
-----------------

மகாத்மா காந்தி இளநிலை கல்லூரி
மகாத்மா காந்தி பட்டக் கல்லூரி மற்றும் முதுநிலை மையம்.
மகாத்மா காந்தி உயர்நிலைப் பள்ளி
மகரிசி வித்யா நிகேதன்

வங்கிகள்
--------

பாரத மாநில வங்கி  ஒன்றும் இந்திய தொழில் வளர்ச்சி வங்கியொன்றும்  இக்கிராமத்தில் இயங்கி வருகின்றன.

பஞ்சாயத்துகள்
-------------

ஆத்ரேயபுரம் கிராமம் பின் வரும் பஞ்சாயத்துகளை உள்ளடக்கியுள்ளது.

* போபார்லங்கா
* பேராவரம்
* ராசாவரம்
* வெளிச்செரு
* வத்திப்பாரு
* புலிதிந்தி
* உச்சிலிi
* ஆத்ரேயபுரம்
* வசந்தவடா
* ததிபுடி
* காட்டுங்கா
* நார்கேதிமில்லி
* அங்கம்பாலெம்
* ரையாலி
* உலொல்லா
* வாடப்பல்லி
* மெர்லாபாலெம்

மேற்கோள்கள்
-----------

1. ↑  "Integrated Management Information System (IMIS)". 2016-03-04 அன்று மூலம் பரணிடப்பட்டது. 2016-02-07 அன்று பார்க்கப்பட்டது.
2. ↑  Sri pada Sri vallabha Charithamrutham page no. 3
3. ↑  "State Bank Of India, Atreyapuram branch - IFSC, MICR Code, Address, Contact Details, etc". 2020-09-28 அன்று பார்க்கப்பட்டது.
[*தொடர்பிழந்த இணைப்பு*]
4. ↑  "Idbi Bank, Atreyapuram branch - IFSC, MICR Code, Address, Contact Details, etc". 2020-09-28 அன்று பார்க்கப்பட்டது.
[*தொடர்பிழந்த இணைப்பு*]
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**ஒப்பிலாமணிப் புலவர் பாடல்கள்** |

**ஒப்பிலாமணிப் புலவர்** என்னும் புலவர் பாடியனவாக 27 பாடல்கள் புறத்திரட்டு நூலில் உள்ளன. அவற்றில் ஒன்று ஆசிரியப்பா. மற்றொன்று விருத்தம். ஏனையவை வெண்பாக்கள். இப் புலவர் ஊர் ஊராகச் சென்று அவ்வூரில் குடிகொண்டுள்ள இறைவனைப் போற்றிச் சுவை ததும்பும் பாடல்களைப் பாடியுள்ளார். இவரது பாடல்களின் நடை இவரைப் 18 ஆம் நூற்றாண்டுப் புலவர் எனக் கொள்ள வைக்கிறது.

ஒப்பிலாமணிப் புலவர் குமணனைப் பாடியதாக இரண்டு பாடல்கள் காட்டப்படுகின்றன.

1

ஆடெரி படர்ந்த கோடுயர் அடுப்பில்
ஆம்பி பூப்பத் தீம்பசி உழல
இல்லி தூர்ந்த பொல்லா வறுமுலை
சுவைதொறும் சுவை தொறும் பால் காணாமல்
குழவி தாய் முகம் நோக்க யாமும்
நின் முகம் நோக்கி வந்தனம் குமணா
2

அந்த நாள் வந்திலை அருந்தமிழ்ப் புலவோய்
இந்த நாள் வந்து நீ நொந்து எனை அடைந்தாய்
தலைதனைக் கொடு போய்த் தம்பி கைக் கொடுத்து அதன்
விலைதனைப் பெற்று உன் வெறுமை நோய் களையே
இந்தப் பாடல்கள் புறநானூற்றுப் பாடல்களைத் தழுவி எழுதப்பட்டவை.

இந்தப் புலவர் பாடியராக அகப்பொருள் பாடல் ஒன்றும் உள்ளது.

அரவம் கரந்ததோ அச்சுமரம் இற்றுப்
புரவி கயிறுருவிப் போச்சோ - இரவிதான் செத்தானோ
இல்லையோ தீ வினையோ பாங்கி எனக்கு
எத்தால் விடியும் இரா.
**இவரால் பாடப்பட்ட நூல்** சிவரகசியம் எனவும் தெரியவருகிறது.

அடிக்குறிப்பு
-------------

1. ↑  இந்தப் பாடல்கள் வள்ளல் குமணன் பற்றித் தனிப்பாடல் திரட்டில் காணப்படுபவை
2. ↑  1-3 1946 தமிழாசிரியர் மாநாட்டில் பேசப்பட்டவற்றின் பதிவு நூல் - தலைப்பு **தமிழின்பம்**
3. ↑  ஒப்பிலாமணிப் புலவர்
4. ↑  தமிழ்முத்து 7 நாள் 11-04-2010
5. ↑  சிவரகசியம்
ஒப்பியல் முறையின் அடிப்படையில் உருவாக்கப்பட்ட, ரோமான்சு மொழிகளின் மரவுருவைக் காட்டும் இடப்படம். இங்கே குடும்ப மரவுரு ஒரு வென் வரைபடமாகத் தரப்பட்டுள்ளது.
மொழியியலில், **ஒப்பியல் முறை** என்பது இரண்டு அல்லது அதற்கு மேற்பட்ட மொழிகளை எடுத்து, ஒவ்வொரு அம்சமாக ஒப்பிடுவதன் மூலம் அவற்றின் வளர்ச்சியை ஆய்வு செய்யும் ஒரு முறை ஆகும். இது ஒரு மொழியை மட்டும் எடுத்துக்கொண்டு அதன் உட்கட்டமைப்பைப் பகுத்தாய்வதன் மூலம் காலப்போக்கில் அதன் வளர்ச்சியை ஆய்வு செய்யும் முறையிலும் வேறுபட்டது. பொதுவாக மொழிகளின் வரலாற்றுக்கு முந்தியகால நிலைமைகளை மீட்டுருவாக்கம் செய்வதற்கும், அவை தொடர்பான வரலாற்றுப் பதிவுகளில் இருக்கும் இடைவெளிகளை நிரப்புவதற்கும், அவற்றில் ஒலிப்பு, உருமாற்றம் போன்ற மொழியியல் அம்சங்களில் ஏற்படும் வளர்ச்சிகளைக் கண்டறிவதற்கும் இரண்டு முறைகளையுமே கையாள்வது வழக்கம்.

ஒப்பியல் முறை, 19 ஆம் நூற்றாண்டில் உருவாகி வளர்ந்த ஒரு முறை. டேனிய அறிஞர்களான ராசுமுசு ராசுக் (Rasmus Rask), கார்ல் வெர்னர் (Karl Verner) என்போரும், செருமானியரான சேக்கப் கிரிம் (Jacob Grimm)என்பாரும் இத்துறையில் முக்கியமான பங்களிப்புக்களைச் செய்தவர்கள் ஆவர். இம்முறையைப் பயன்படுத்தி முந்து மொழியொன்றின் மீட்டுருவாக்கத்தைச் செய்தவர் ஆகஸ்ட் சிலெய்ச்சர் (August Schleicher) என்பவர்ராவார். இது தொடர்பில் அவர் எழுதிய நூல் 1861 ஆம் ஆண்டு வெளியானது.

இனவழித் தொடர்பு
---------------

இரண்டு அல்லது பல சான்றுள்ள மொழிகளின் இணையான சொற்களின் பட்டியலை ஒப்பிடுவதன் மூலம், அவை ஒரே முந்து மொழியிலிருந்து உருவானவை என நிறுவுவது ஒப்பியல் முறையின் ஒரு நோக்கமாகும். இச் சொற்களில் இருந்து ஒழுங்கு முறையான ஒலித்தொடர்புகளைக் கண்டறிவதுடன், தொடரான ஒலி மாற்றங்களை ஒப்புநோக்குவர். இவற்றை அடிப்படையாக வைத்து முந்து மொழியை மீட்டுருவாக்கம் செய்ய முடியும். ஒலித்தொடர்புகள் தற்செயலானவையாக இராமலும், பொது மூதாதை மொழியைப் பகுதியாகவேனும் மீட்டுருவாக்கம் செய்ய முடிந்தாலும் மட்டுமே அவற்றுக்கிடையேயான பொது மூலத் தொடர்புகளை உறுதியாகச் சொல்ல முடியும்.

இரண்டு மொழிகள் ஒரே மூதாதை மொழியிலிருந்து தோன்றியிருக்குமானால் அவை இனத் தொடர்புள்ளவை எனக் கூறலாம். எடுத்துக்காட்டாக, எசுப்பானியமும், பிரெஞ்சு மொழியும் இலத்தீன் மொழியிலிருந்து வந்தவையாதலால் அவ்விரு மொழிகளும் ஒரே குடும்பத்தைச் சேர்ந்தவை எனலாம். இக் குடும்பம் ரோமன்சு மொழிக்குடும்பம் ஆகும்.

மொழிகளுக்கு இடையிலான தொடர்புகள் வெவ்வேறு அளவுகளில் இருக்கலாம். எடுத்துக் காட்டாக, ஆங்கிலம், செருமானியம், ரசிய மொழி ஆகிய இரண்டுடனும் தொடர்பு உள்ளது ஆனாலும், செருமானியத்துடனான தொடர்பு ரசிய மொழியுடனான தொடர்பிலும் நெருக்கமானது ஆகும்.